ROMANIA

JUDEŢUL MUREŞ

COMUNA ACĂŢARI

CONSILIUL LOCAL

H O T Ă R Â R E A NR.8

din 30 ianuarie 2025

privind încheierea unui protocol de colaborare între Comuna Acățari și Asociația Fanfara Vălenii/Székelyvajai Fúvószenekar Egyesület

          Consiliul local al comunei Acățari,

Văzând referatul de aprobare a Primarului comunei Acățari nr.464/2025 , și raportul compartimentului de resort nr. 476/2025,

În temeiul prevederilor art. 129 alin. (2) lit. d) și alin. (7) lit. c) din Ordonanța de Urgență nr. 57/2019 privind Codul Administrativ, cu modificările și completările ulterioare, și având în vedere:

Avizul comisiilor de specialitate ale Consiliului Local;

Cererea Asociației Fanfara Vălenii/Székelyvajai Fúvoszenekar Egyesület nr.226/2025;

Conform art.7 din Legea nr. 52/2003, privind transparența decizională în administrația publică,

În temeiul prevederilor art. 139 alin. (1) şi art.196 alin.1 lit.a) din O.U.G. nr.57/2019 privind Codul administrativ , cu modificările şi completările ulterioare;

 H o t ă r â ș t e:

**Art. 1.** Se aprobă încheierea unui protocol de colaborare între Comuna Acățari și Asociația Fanfara Vălenii/Székelyvajai Fúvószenekar Egyesület , având ca obiect punerea la dispoziția Asociației a Căminului Cultural din Vălenii, pentru desfășurarea repețiilor periodice ale fanfarei și organizarea activităților educaționale sub forma unei tabere pentru copiii interesați din comuna Acățari.

**Art. 2.** Protocolul de colaborare prevăzut la art. 1 va stabili detaliile privind:

Programul de desfășurare a repeților și activităților educaționale;

 Condițiile de utilizare a spațiului și responsabilitățile părților;

Obligațiile Asociației privind menținerea în stare bună a Căminului Cultural și curățenia acestuia;

Aspectele financiare

**Art. 3.** Primarul Comunei Acățari este mandatat să semneze, în numele Consiliului Local, protocolul de colaborare prevăzut la art. 1.

**Art. 4.** Prezenta hotărâre va fi adusă la cunoștință publică, conform prevederilor legale și va fi comunicată:

* Primarului Comunei Acățari;
* Compartimentului de specialitate din cadrul Primăriei;
* Asociația Fanfara Vălenii/Székelyvajai Fúvószenekar Egyesület

 Preşedinte de şedinţă,

 Krizsán Tibor

 Contrasemnează,

 Secretar general,

 Józsa Ferenc